## Οδηγίες Ενεργοποίησης Ιδρυματικού Λογαριασμού Φοιτητή



**Α8**

**ΠΑΝΕΠΙΣΤΗΜΙΟ ΙΩΑΝΝΙΝΩΝ**

Ο ιδρυματικός λογαριασμός φοιτητή είναι απαραίτητος για την πρόσβαση στις ιδρυματικές ακαδημαϊκές υπηρεσίες όπως το φοιτητολόγιο, το ηλεκτρονικό ταχυδρομείο, η ακαδημαϊκή ταυτότητα, το σύστημα Εύδοξος, κ.α. Η ενεργοποίηση του ιδρυματικού λογαριασμού γίνεται μέσω της υπηρεσίας Ενεργοποίησης Ηλεκτρονικού Λογαριασμού του Πανεπιστημίου Ιωαννίνων (https://uregister.uoi.gr/) μία και μοναδική φορά.

Για την ενεργοποίηση του λογαριασμού σας επισκεφθείτε την **υπηρεσία Ενεργοποίησης Ιδρυματικού Λογαριασμού** του Πανεπιστημίου Ιωαννίνων και ακολουθήστε τη διαδικασία ενεργοποίησης βήμα-βήμα. Κατά τη διάρκεια της διαδικασίας θα ενημερωθείτε για το όνομα χρήστη (Username) και θα έχετε τη δυνατότητα ελέγχου των προσωπικών σας στοιχείων. Αν διαπιστώσετε κάποιο λάθος σε αυτά, σταματήστε τη διαδικασία και επικοινωνήστε άμεσα με την Γραμματεία του Τμήματός σας για διόρθωση των στοιχείων. Στο τέλος της διαδικασίας το σύστημα θα σας ζητήσει να δημιουργήσετε το μυστικό κωδικό πρόσβασης (Password). Σε περίπτωση μη αποστολής PIN στην αρχή της διαδικασίας ή αποτυχίας ολοκλήρωσης της διαδικασίας, αφήστε τουλάχιστον 5 λεπτά πριν την επόμενη προσπάθεια. Σε περίπτωση και 2ης αποτυχίας επικοινωνήστε με τη Γραμματεία του Τμήματός σας.

Μετά την ολοκλήρωση της διαδικασίας ενεργοποίησης του ιδρυματικού σας λογαριασμού, το όνομα χρήστη (Username) δεν μπορεί να αλλάξει. Ο κωδικός πρόσβασης (Password) είναι δυνατόν να αλλάξει μέσω της υπηρεσίας Διαχείρισης Κωδικού Χρήστη (https://mypassword.uoi.gr/). Η **Υπηρεσία Διαχείρισης Κωδικού Χρήστη** δίνει τη δυνατότητα στο χρήστη, οποιαδήποτε στιγμή:

* να ανακτήσει την πρόσβαση σε περίπτωση που δεν θυμάται τον κωδικό πρόσβασής του, ακολουθώντας το σύνδεσμο «Έχω ξεχάσει τον κωδικό μου».
* να αλλάξει τον κωδικό πρόσβασης του ιδρυματικού του λογαριασμού, αφού συνδεθεί στο λογαριασμό του, ακολουθώντας το σύνδεσμο «Αλλαγή του Κωδικού μου». Για τη διαδικασία αυτή χρησιμοποιούνται τα προσωπικά στοιχεία (κινητό,  email) που επιβεβαιώθηκαν κατά το στάδιο της ενεργοποίησης ακ. λογαριασμού.
* να καταχωρίσει τα στοιχεία επικοινωνίας του μέσω των οποίων μπορεί να γίνει μελλοντικά η ανάκτηση πρόσβασης (σε περίπτωση απώλειας του κωδικού πρόσβασης), αφού συνδεθεί στο λογαριασμό του, ακολουθώντας το σύνδεσμο «Καταχώριση στοιχείων».

Για την πρόσβαση στις **ηλεκτρονικές ιδρυματικές υπηρεσίες**, με χρήση του ιδρυματικού λογαριασμού, ακολουθήστε τους παρακάτω συνδέσμους:

1. Φοιτητολόγιο: https://classweb.uoi.gr
2. Ηλεκτρονικό ταχυδρομείο: email.uoi.gr.

Η διεύθυνση ηλεκτρονικού ταχυδρομείου που δημιουργείται αυτόματα [τουλάχιστον 24 ώρες μετά την διαδικασία uregister] είναι της μορφής ***username@uoi.gr*** (όπου username το όνομα χρήστη του Ιδρυματικού Λογαριασμού που ενεργοποιήσατε).

1. Ηλεκτρονική Υπηρεσία Απόκτησης Ακαδημαϊκής Ταυτότητας: https://academicid.minedu.gov.gr
2. Ηλεκτρονική Υπηρεσία Ολοκληρωμένης Διαχείρισης Συγγραμμάτων (ΕΥΔΟΞΟΣ): https://eudoxus.gr